recursal/SuperWikiNEXT-32B huggingface dataset:
|  |  |
| --- | --- |
|  |  *See artikkel räägib ansamblist; nende omanimelise albumi kohta vaata artiklit Fifth Harmony (album)* |

---

**Fifth Harmony** on Miamist pärit tüdrukuteansambel, mille liikmeteks on Ally Brooke, Normani Kordei, Dinah Jane, Lauren Jauregui. Kuni 2016. aasta detsembrini kuulus ansamblisse veel ka Camila Cabello. Ansambel moodustati X Factori saate USA versiooni 2. hooajal 2012. aastal. Ansambel jõudis seal finaali ning saavutas kolmanda koha. Seejärel sõlmiti plaadilepingud nende telesaate mentori Simon Cowelli plaadifirmaga Syco Music ja saatekohtuniku L. A. Readi plaadifirmaga Epic Records. 2013. aastal ilmus ansambli debüüt-EP "Better Together", mis jõudis edetabelis Billboard 200 kuuendale kohale. Ka kõik kolm nende albumit "Reflection" (2015), "7/27" (2016) ja "Fifth Harmony" (2017) on jõudnud Billboardi albumiedetabeli esikümnesse. 

2018. aasta mais tegi ansambel määramata ajaks pausi, et liikmetel oleks võimalus teha soolokarjääri.

Ansambli liikmed
----------------

Fifth Harmony (2013)
* Allyson Brooke Hernandez
* Normani Kordei Hamilton
* Dinah Jane Milika Ilaisaane Hansen Amasio
* Lauren Michelle Jauregui

Endine liige
* Karla Camila Cabello Estrabao

Diskograafia
------------

### Stuudioalbumid

* "Reflection" (2015)
* "7/27" (2016)
* "Fifth Harmony" (2017)
**Drissa maakond** (valgevene keeles *Дрысенскі павет*; vene keeles *Дриссенский уезд*) oli Venemaa Keisririigi ja Valgevene NSV Vitebski kubermangu haldusüksus.

Ajalugu
-------

Maakond rajati 1772. aastal. Algselt kuulusid selle alad Pihkva kubermangu koosseisu. Aastal 1776 hakkas maakond kuuluma Polotski kubermangu, seejärel Polotski asehaldurkonda. 1796. aastal maakond likvideeriti ja aastal 1802 see loodi taas Vitebski kubermangu koosseisus. Maakond piirnes läänes Dünaburgi maakonnaga, lõunas Vilno kubermangu ja Vitebski kubermangu Lepieli maakonnaga, idas Polotski maakonnaga, põhjas aga Sebeži, Ludza ja Režitsa maakonnaga. Venemaa koosseisus oli maakonna pindala 2923 km², tegemist oli pindalalt kõige väiksema maakonnaga Vitebski kubermangus.

Aastal 1897 elas maakonnas 97 100 inimest. Elanikest moodustasid enamiku valgevenelased (86,2%), juute oli 9,1%, venelasi 1,6% ja poolakaid 2,4%.

Aastal 1913 oli maakonna territooriumil üks linn (Drissa), seitse alevit ja 17 valda.

Aastal 1920 läksid Drissa maakonna läänepoolsemad alad Läti koosseisu. Daugavpilsi maakonna osadeks said Piedruja vald ja Pustiņa vald, osaliselt ka Suški vald. Maakond jäi Valgevene NSV administratiivüksuseks kuni aastani 1923, mil see liideti Polotski maakonnaga.

Haldusjaotus
------------

Maakonna keskus oli maakonnalinn (Drissa, lisaks oli maakonnas aastal 1913 veel 7 alevit ja 17 valda.

Alevid olid: Asvieja, Dzisienka (ka Mikałajeŭskaja Słabodka, tänapäeval asulana ei eksisteeri, selle asemele on rajatud Łunačarskaje küla), Juchavičy, Kachanavičy, Piedruja, Rosica ja Vałyncy.

17 valda olid:

|  |  |
| --- | --- |
| * Asvieja vald (*Освейская*)
* Dziornavičy vald (*Дерновичская*)
* Zamošša vald, keskus Saviejki (*Замошанская*)
* Ziabki vald (*Зябковская*)
* Ihnalina vald, keskus Carkoŭna (*Игналинская*)
* Kamienka vald (*Каменская*)
* Kachanavičy vald (*Кохановичская*)
* Klaścicy vald (*Клястицкая*)
* Piedruja vald, keskus Beloje, tänapäeval Vaivodi küla osa (*Придруйская*)
 | * Pustiņa vald (*Пустынская*)
* Sarja vald, keskus Dziehciarova (*Сариянская*)
* Stryžki vald (*Стрижинская*)
* Suški vald (*Сушковская*)
* Tabołki vald, keskus Žoŭnina (*Тоболковская*)
* Filipova vald, keskus Prudzinki (*Филипповская*)
* Juścijanava vald, keskus Ciasty (*Юстиниановская*)
* Juchavičy vald (*Юховичская*)
 |

Viited
------

1. ↑
2. ↑

| * v
* r
Vitebski kubermangu maakonnad |
| --- |
| 
Botšeikovo maakond • Drissa maakond • Dünaburgi maakond • Gorodoki maakond • Lepeli maakond • Ludza maakond • Neveli maakond • Orša maakond • Polotski maakond • Režitsa maakond • Sebeži maakond • Senno maakond • Suraži maakond • Veliži maakond • Vitebski maakond |
**Uļjana Semjonova** (sündinud 9. märtsil 1952 Zarasais) on Läti endine korvpallur, kahekordne olümpiavõitja ja kolmekordne maailmameister. 

Tema pikkus sportlasena oli 213 cm, kaal 127 kg ja jalanumber 58. 

Uļjana Semjonova tuli Nõukogude Liidu koondises olümpiavõitjaks 1976. aastal Montréalis ja 1980. aastal Moskvas, kolm korda maailmameistriks (1971, 1975, 1983) ja kümme korda Euroopa meistriks. Aastatel 1968–1986 Nõukogude Liidu koondises mängides ei kaotanud ta ühtki mängu. 

Ta tuli Riia TTT-s mängides 15 korda Nõukogude Liidu meistriks ja võitis 15 korda Euroopa meistrite karika. 

Ta valiti 12 korda (1970–1985) Läti aasta parimaks sportlaseks ja hiljem 20. sajandi parimaks Läti naisatleediks. 

Alates 1991. aastast juhib Uljana Läti Olümpiakomitee juures tegutsevat sotsiaalfondi.

Ta on olnud ka Läti olümpiakomitee asepresident (1988–1992).

Riiklik tunnustus
-----------------

* 1985 – Lenini orden
* Tööpunalipu orden
* Rahvaste Sõpruse orden
* 1995 – Kolme Tähe orden (Läti kõrgeim autasu)
* 2006 – Sõpruse orden (Venemaa)
* 2007 – Läti riiklik spordi elutööpreemia.

Välislingid
-----------

* Kanne korvpalli kuulsuste halli lehel
**Uşaki provints** on 1. järgu haldusüksus (provints) Lääne-Türgis. Provintsi keskus on Uşak.

Haldusjaotus
------------

* Banazi ringkond
* Eşme ringkond
* Karahallı ringkond
* Sivaslı ringkond
* Ulubey ringkond
* Uşaki ringkond

Viited
------

1. ↑  Population of provinces by years - 2000-2020, vaadatud 14.08.2021.

Välislingid
-----------

* Uşaki provintsi koduleht (türgi keeles)

Türgi provintsid

Adana **·**  Adıyaman **·**  Afyonkarahisar **·**  Ağrı **·**  Aksaray **·**  Amasya **·**  Ankara **·**  Antalya **·**  Ardahan **·**  Artvin **·**  Aydın **·**  Balıkesir **·**  Bartın **·**  Batman **·**  Bayburt **·**  Bilecik **·**  Bingöl **·**  Bitlisi **·**  Bolu **·**  Burdur **·**  Bursa **·**  Çanakkale **·**  Çankırı **·**  Çorum **·**  Denizli **·**  Diyarbakır **·**  Düzce **·**  Edirne **·**  Elazığ **·**  Erzincan **·**  Erzurum **·**  Eskişehir **·**  Gaziantep **·**  Giresun **·**  Gümüşhane **·**  Hakkâri **·**  Hatay **·**  Iğdır **·**  Isparta **·**  İstanbul **·**  İzmir **·**  Kahramanmaraş **·**  Karabük **·**  Karaman **·**  Kars **·**  Kastamonu **·**  Kayseri **·**  Kilis **·**  Kırıkkale **·**  Kırklareli **·**  Kırşehir **·**  Kocaeli **·**  Konya **·**  Kütahya **·**  Malatya **·**  Manisa **·**  Mardin **·**  Mersin **·**  Muğla **·**  Muş **·**  Nevşehir **·**  Niğde **·**  Ordu **·**  Osmaniye **·**  Rize **·**  Sakarya **·**  Samsun **·**  Şanlıurfa **·**  Siirt **·**  Sinop **·**  Şırnak **·**  Sivas **·**  Zonguldak **·**  Tekirdağ **·**  Tokat **·**  Trabzon **·**  Tunceli **·**  Uşak **·**  Van **·**  Yalova **·**  Yozgat
**Whitehall Building** koos juurdeehitise **Greater Whitehalliga** on 20- ja 31-korruseline paariskõrghoone New Yorgis Lower Manhattani lõunatipus aadressil Battery Place 17. Mõlema hoone alune pind moodustab kokku 4786 m², kuna Hudsoni jõelt oli maad juurde võidetud, siis on tegu maatäitelise alaga, mis nõudis ehitustegevuseks ebatavalist tüüpi vundamenti.

Lesser Whitehall
----------------

Originaalne 78,94 meetri kõrgune Whitehall Building ehk Lesser Whitehall kontorihoone ehitati aastatel 1902–1904 kaugele merelahele nähtavale krundile. Selle projekteeris arhitekt Henry Hardenbergh üle Battery Parki merele paistvate julgete tunnusjoonte ja dramaatilise värvilahendusega lubjakivist uusrenessansliku fassaadiga. Whitehall Building sai nime kunagi 17. sajandil lähedal asunud Uus-Amsterdami faktooria peajuhataja Peter Stuyvesantile kuulunud kodu "Valge Koda" järgi. Üks kontoriüürnikke oli laevapukseerimise ettevõte Moran. Kuna raadiosaatjaid ei oldud veel leiutatud, siis kasutati maja katusel teleskoobiga varustatud valvemehi, kes sissetulevate laevade märkamisel kasutasid inimpikkust ruuporit, et karjuda juhiseid Morani paljudele pukseritele sadamas.

Greater Whitehall
-----------------

Aastail 1908–1910 ehitati hoone edust tingituna selle taha sellest üle kõrguv 129,24 meetri kõrgune juurdeehitis Greater Whitehall. Kõrvalhoone projekteeris arhitektuuribüroo Clinton & Russell kasutades rohkem prantsuse uusbarokseid *beaux-arts*-stiili elemente. Avamise ajal 1911. aastal oli see suurim bürooehitis New Yorgis.

Manhattani kõrghoonestuse visuaalne algus
-----------------------------------------

Kahekesi loovad need visuaalselt dramaatilise sissejuhatuse pilvelõhkujatega ärikvartalitele nende taga Manhattanil. 1999. aastal ehitati hooned ümber korterelamuiks ning 2000. aastal määras New York City Mälestusmärkide Säilitamise Komisjon hoonekompleksi kaitsealuseks mälestusmärgiks (*New York City Landmark*).

Galerii
-------

* Algne Whitehall Building kõrghooneAlgne Whitehall Building kõrghoone
* Algne kõrghoone 1910. aastate postkaardilAlgne kõrghoone 1910. aastate postkaardil
* Whitehall BuildingWhitehall Building
* Paariskõrghoone 1920. aastate postkaardilPaariskõrghoone 1920. aastate postkaardil
* Whitehall Building juurdeehitusWhitehall Building juurdeehitus

Välislingid
-----------

|  |  |
| --- | --- |
|  | Pildid, videod ja helifailid Commonsis: **Whitehall Building** |

* Whitehall Building hoone kirjeldus ja pildid veebilehel www.nyc-architecture.com
**Elena Safiulina** (aastani 1995 **Filonenko**; sündinud 22. mail 1972 Kaliningradis Nõukogude Liidus) on Eesti matemaatik.

Elulugu
-------

Elena Safiulina on õppejõu tütar.

Ta lõpetas 1989 Tartu 4. Keskkooli, 1993 Tartu Ülikooli matemaatikateaduskonna, M.Sc. (1995, TÜ), väitekiri "Poolparalleelsed ruumisarnased pinnad pseudo-eukleidilises ruumis". Oli 1996–2003 TÜ doktorant, PhD (2013, TÜ), väitekiri "Paralleelsed ja semiparalleelsed ruumisarnased madalamõõtmelised alammuutkonnad pseudoeukleidilises ruumis" ("Parallel and Semiparallel Space-like Submanifolds of Low Dimension in pseudo-Euclidean Space"). 

2003. aastast Tallinna Tehnikakõrgkooli lektor, aastatel 2004–2015 ka Tallinna Polütehnikumi õpetaja. Lugenud diferentsiaal- ja integraalarvutust, lineaaralgebrat, statistikat.

Teadustöö
---------

Uurimisvaldkond: semiparalleelsed ruumisarnased alammuutkonnad pseudoeukleidilistes ruumides.

Teoseid
-------

* Parallel and semiparallel space-like surfaces in pseudo-Euclidean spaces. // Eesti TA Toim. Füüs. Mat 50 (2001) 1.

Viited
------

1. 1 2 3 4  Eesti teaduse biograafiline leksikon, 3. köide.

Kirjandus
---------

* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
Mitu autot driftimas
BMW M6 driftimas
**Drifting** on sõidutehnika, mis seisneb auto meelega ülejuhtimises, et see külg ees libiseks. Auto driftib, kui selle tagumise telje pöörderaadius on suurem, kui esimesel teljel ja esirattad on suunatud pöördele vastassuunas.

Driftimiseks on mitmeid viise, nt. käsipiduri tõmbamine ja pööramine samal ajal, kuid suurema võimsusega autodel ei ole vaja käsipidurit tõmmata, vaid ainult gaasi lisada järsult ja pöörata, hoides samal ajal ka enda autot kontrolli all.

Driftimise tehnika loojaks peetakse Jaapani rallisõitjat Kunimitsu Takahashit. Eestis tegeleb driftimisega Kevin Pesur.

Steve Moore driftimas oma Nissan Silvia S14-ga Lydden Hilli ringrajal (2014)
Driftimiseks kasutatavad autod on tavaliselt kerged tagaveoga kupeed või sedaanid, kuid on ka kasutusel mahtuniversaalid ja muud auto kereliigid. Autod ei pea olema kerged ega suure võimsusega et driftida, aga kui autol on võimsust palju ja raskust vähe on, siis on sõitjal endal lihtsam minna driftima.

Popkultuuris
------------

Driftimist on kujutatud populaarses jaapani animesarjas "Initial D" , Hollywoodi filmis "Kiired ja Vihased: Tokyo Drift" ja paljudes videomängudes, nagu näiteks "Sega Rally Championship", "Assetto Corsa", "Need For Speed: Underground" jne.

Vaata ka
--------

* Tafheet

Viited
------

1. 1 2  "Drift". Eesti Autospordi Liit. Vaadatud 19. mai 2017.
2. ↑  Abdulrahim, Mujahid. "On the Dynamics of Automobile Drifting" (PDF) (Inglise keeles). Florida Ülikool. Vaadatud 20. mai 2017.`{{netiviide}}`: CS1 hooldus: tundmatu keel (link)
3. ↑  Eigo Kaljurand (30. oktoober 2022). "VIDEO | Eesti võitis FIA Mootorispordimängudelt esimese medali, lisaks saadi kaks neljandat kohta". *Delfi Sport*. Vaadatud 30.10.2022.

Välislingid
-----------

* Drifting – pildid, videod ja helifailid Wikimedia Commonsis
**Arinas** on järv Leedus Molėtai rajoonis. Järv asub rajooni lõunaosas Švenčionyse rajooni piiril. Järve kaldal asub Joniškise alev. Arinas kuulub Nemunase vesikonda. 

Järv on tekkinud jääajal moodustunud lohku. Kaldad on valdavalt kõrged. Lõunakallast katab mets, kohati on see ka soostunud. Ülejäänud kallastel asuvad metsad, põllud ja niidud. Järves on kaks saart: 1,54 ha ja 1,34 ha. Kaldajoone pikkus on 17,89 kilomeetrit. Järve kallastel asuvad lisaks Joniškisele veel Malūnėlise Stebuliai ja Skardžiai külad.

Kaldavöönd on liivane. Järve ääristab ligi 30 meetri laiune veetaimestiku riba, kus kasvavad kaislad, pilliroog ja penikeeled. Põhja katab aleuriit.

Järves elab 13 liiki kalu: karpkala, nurg, linask, haug, latikas, ahven, rääbis, angerjas, koger, särg, luts, turb ja roosärg. Leitud on ka sasaani ja hõbekokre. Järv on paisutatud, selle vett kasutavad Arnionysi kalakasvatuse tiigid.

Järve nime päritolu on teadmata. Seda on üritatud tuletada indoeuroopa tüvest *\*er-/\*or-*, mis tähistab liikumist.

Viited
------

1. ↑  Marija Grigelytė. *Arinas*. Tarybų Lietuvos enciklopedija, Kd. 1 (A-Grūdas). – Vilnius: Vyriausioji enciklopedijų redakcija, 1985. 102 lk.
2. ↑  Aleksandras Vanagas. Lietuvių hidronimų etimologinis žodynas. 47 lk. – Vilnius: Mokslas, 1981
**UÕK Kiievi piiskopkond** (ukraina keeles Київська єпархія ПЦУ) on Ukraina Õigeusu Kiriku piiskopkond, mis hõlmab Kiievi linna kogudusi ja kloostreid.

Ajalugu
-------

UÕK Püha Sinod andis 5. veebruaril 2019 piiskopkonna metropoliit Filaret (Denõssenko) alluvusse. Tema alluvusse ei antud Püha Miikaeli Kuldsete Kuplitega kloostrit. 2019. aasta maikuu alguses teatas UÕK eestseisja Epifanius (Dumenko), et metropoliit Filaretile alluv Kiievi piiskopkond ei ole end juriidiliselt UÕK osana ümber registreerinud. 29. mail 2019 andis Epifanius välja ukaasi, millega viis Kiievi Solomianskõi rajooni Jumalaema Kaitsmise kiriku koguduse enda alluvusse kuni Kiievi piiskopkond on UÕK osana ümber registreeritud. Filaret kutsus 20. juuniks 2019 Kiievi Püha Vladimiri katedraali kokku likvideeritud KPUÕK kohaliku kirikukogu, mis kuulutas KPUÕK laialisaatmise tühiseks. Filaret lisas, et tal on õigus saada endale kõik UÕK Kiievi kogudused ja kloostrid. 20. juunil toimunud kirikukogule kutsus Filaret ka Püha Theodosiuse kloostri ülema arhimandriit Makariuse (Papiš), kes sinna ei ilmunud. Seepeale proovis Filaret teda ametist tagandada ja määrata tema asemele endale lojaalse arhimandriit Andrease, kes saabuski kloostrit üle võtma, kuid see ebaõnnestus. Makarius teatas, et ei osale kirikulõhes ning klooster jääb UÕK alluvusse. 24. juunil 2019 kokku tulnud UÕK Püha Sinod otsustas võtta Filaretilt õiguse juhtida Kiievi piiskopkonda ning piiskopkond läks UÕK eestseisja Epifaniuse otsese juhtimise alla.

Viited
------

1. ↑  Журнали засідання Священного Синоду від 24 червня 2019 р 25.06.2019 (vaadatud 25.06.2019)
2. ↑  Священний Синод Православної Церкви України провів своє засідання та ухвалив низку рішень - UÕK Püha Sinod, 05.02.2019 (vaadatud 19.05.2019)
3. ↑  "Епархия Филарета юридически еще не закрепила принадлежность к ПЦУ" — Епифаний - Zn.ua, 10.05.2019 (vaadatud 31.05.2019)
4. ↑  Epiphanius: All documents issued by UOC – Kiev Patriarchate after January 30 are null and void - Rofmea News, 30.05.2019 (vaadatud 31.05.2019)
5. ↑  "Собор" Филарета отменил решение о самороспуске УПЦ КП и отказался от томоса - Lb.ua, 20.06.2019 (vaadatud 20.06.2019)
6. ↑  Филарет уволил священника из-за неявки на "собор" - Liga Novosti, 21.06.2019 (vaadatud 22.06.2019)
7. ↑  ПЦУ забрала у Филарета Киевскую епархию - Lb.ua, 24.06.2019 (vaadatud 24.06.2019)
**Dricāni** (ka **Dricani**, vanasti ka *Dricēni*, latgali **Drycāni**) on küla (*vidējciems*) Lätis Rēzekne piirkonnas, Dricāni valla halduskeskus.

Küla asub valla keskosas merepinnast 145 meetri kõrgusel, piirkonna keskusest Rēzeknest 20 kilomeetri kaugusel.

Küla nimi tuleneb latgali keelest. See võib tuleneda sõnast *dricināt*, mis tähendab *värisema*. See võib ka tuleneda sõnast *driči*, mis tähendab tatart.

Esimesed teated külast pärinevad aastast 1568, mil Zygmunt II August selle Ernestow de Rueckile lääniks andis. Aastal 1625 andis Zygmunt III Waza küla Tiesenhausenitele, ent hiljem said sealse mõisa omanikeks taas Recked. XIX sajandil läks sealne ala abielu teel Manteuffelite valdusse.

Praegune asula on kujunenud endise Dricēni mõisa (*Dryceny*) keskuse juurde. Küla staatus anti sellele aastal 1935. Asula jaguneb kaheks osaks. Vana keskus paikneb mõisa juures, kus asuvad katoliku kirik, kalmistu, vana rahvamaja ja vana vallamaja. Uuem osa rajati Nõukogude perioodil, mil küla kujunes kohaliku Dricēni sovhoosi keskasulaks. Seal asuvad kultuurimaja ja uus vallamaja.

Elanikkond
----------

|  |  |
| --- | --- |
| * 435 (1997)
* 428 (2000)
* 395 (2009)
* 405 (2010)
 | * 308 (2018)
* 282 (2020)
* 266 (2022)
 |

Viited
------

1. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
2. ↑  Wojciech Walczak, Karol Łopatecki, *Cmentarz i kościół pw. św. św. Szymona i Judy w Drycanach,* teosesStan badań nad wielokulturowym dziedzictwem dawnej Rzeczypospolitej, kd. I, Białystok 2010, lk. 231-246.
3. ↑  Административно-территориальное деление Латвийской ССР 1978 год. — Рига: Лиесма, 1978. — 137 lk.
4. ↑  Vietvārdu datubāze

Välislingid
-----------

* Küla Poola geograafilises sõnastikus

|  |  |
| --- | --- |
|  | Pildid, videod ja helifailid Commonsis: **Dricāni** |
**KiCad** on elektroonika disaini automatiseerimiseks loodud vaba tarkvara. See lihtsustab elektriskeemide disainimist ja skeemidest trükkplaatide koostamist. KiCadis on integreeritud skeemi joonistamise ja trükkplaadi kujunduse loomiseks. Pakis on tööriistad trükkplaadist ja komponentidest materjaliandmiku, Gerberite ja 3D-vaadete loomiseks.

KiCadi arendamist alustas Jean-Pierre Charras. Praegu arendab seda vabatahtlik arendajate meeskond ja tööversiooni uuendatakse iga päev.

Osad
----

* **KiCad** – projektihaldur
* **Eeschema** – elektriskeemide joonistamiseks
* **CvPcb** – skeemil olevate komponentide kokku viimiseks jalajälgedega
* **Pcbnew** – trükkplaadi disainimiseks
* **GerbView** – Gerber-failide vaatamiseks ja muutmiseks
* **Bitmap2Component** – tööriist rasterpildi sümboliks või komponendiks muutmiseks
* **PCB-kalkulaator**

Omadused
--------

**KiCad** on mitmeplatvormiline programm, mis kirjutatud WxWidgetsi mooduli abil. See võimaldab seda jooksutada paljudes operatsioonisüsteemides: FreeBSD, Linux, Windows ja Mac OS X. Sisse on ehitatud komponenditeeke ja kasutajad saavad ise komponente juurde valmistada. Lisatavad komponendid võivad olla projektispetsiifilised või üldises kasutuses. On olemas tööriistu, millega saab teistes programmides loodud komponente KiCadi vormingusse salvestada. Kõik kasutatavad failivormingud põhinevad lihttekstil, mis aitab kasutada versioonihaldust ja muudab kolmanda osapoole lisaprogrammide tegemise lihtsamaks.

Toetatud on paljud keeled, näiteks inglise, katalaani, tšehhi, saksa, kreeka, hispaania, soome, prantsuse, ungari, itaalia, jaapani, korea, hollandi, poola, portugali, vene, sloveeni, rootsi ja hiina.

Trükkplaadist 3D-vaate kuvamiseks kasutatakse Wings3Dd.

KiCadil on sisseehitatud automaatne radade looja. Lisaks on võimalik kasutada välist Javal baseeruvat tasuta programmi FreeRouting. Selleks peab disaini salvestama Specctra DSN faili, mis seejärel laaditakse välisesse programmi. Tulemused saab hiljem KiCadi Pcbnew mooduliga avada.

Viited
------

1. ↑  "About KiCad" (inglise). Vaadatud 06.01.2013.[*alaline kõdulink*]
2. ↑  "PPA named kicad-testing-daily for Adam Wolf" (inglise). Vaadatud 06.01.2013.

Välislingid
-----------

* KiCadi ametlik veebileht
* Kogumik sümboleid
* Veebipõhine skeemisümbolite generaator
* Eestikeelne skeemide joonistamise juhend
**Kia Sorento** on Lõuna-Korea autotootja Kia toodetav keskklassi linnamaastur, mis on tootmises 2002. aastast ning tänapäeval on tootmises Sorento neljas põlvkond.

Esimene põlvkond (BL; 2002)
---------------------------

Esimese põlvkonna oli raamile ehitatud kerega ning baseerus pikapil. Tegu oli tagaveolisele platvormile ehitatud autoga, millele sai lisavarustusena tellida ka nelikvedu. 

Mudeliuuendus tehti Sorentole 2007. aastal ning selle käigus muudelit veidi auto välimust ning täiendati mootorivalikut. 

* 1. põlvkond1. põlvkond
* 1. põlvkond1. põlvkond
* 1. põlvkond1. põlvkond

Teine põlvkond (XM; 2009)
-------------------------

Teist põlvkonda esitleti 2009. aastal Lõuna-Koreas. Uus Sorento tutvustas Kia uut disainikeelt, mille hulka kuulus ka uuematele Kiadele iseloomulik "tigrinina" meenutav iluvõre ning sellel oli mitmeid tehnoloogilisi uuendusi, mis teistele Kia mudelitele jõudsid hiljem. Auto oli ehitatud kandevkerele, mootor ristiasetusega ning mõlemad sillad olid sõltumatu vedrustusega. 

Mudeliuuendus tehti 2014. mudeliaasta autodele. 

* 2. põlvkond2. põlvkond
* Kia "tiigrinina" (tiger nose) iluvõreKia "tiigrinina"   
*(tiger nose)* iluvõre
* 2. põlvkond2. põlvkond

Kolmas põlvkond (UM; 2014)
--------------------------

Kolmanda põlvkonna Sorento jagas platvormi 2015. aasta Kia Carnivaliga ning esitleti seda esmalt Lõuna-Koreas 28. augustil 2014. Saadaval oli nii 5- kui ka 7-kohaline versioon. 

* 3. põlvkond3. põlvkond
*

Neljas põlvkond (MQ4; 2020)
---------------------------

Neljanda põlvkonna esitlus toimus 2020. aasta veebruaris pildiseeria kaudu. Algul oli plaan uut Sorentot esitleda Genfi autonäitusel, mis aga jäeti ära seoses kevadise koroonapandeemiaga. 

Eesti turul müüakse Sorentot ainult 2,2-liitrise diiselmootoriga (148 kW/202 hj) ning 1,6-liitrise bensiinimootoriga pistiku- ja poolhübriidajamiga mudeleid, millel võimsust vastavalt 197 kW (265 hj) ja 171 kW (230 hj). Soodsaima hinnaga on neist diiselversioon, mille hind 2021. aasta alguses on 53 990 eurot. 

* 4. põlvkond4. põlvkond
*

Viited
------

1. ↑  "Kia Sorento history". 10. jaanuar 2020.
2. ↑  "Kia: Premiere of the Sorento at the GIMS 2020". 4. veebruar 2020. Originaali arhiivikoopia seisuga 28. jaanuar 2021.
St Mary-le-Bow kirik
Mõistel **kokni** on olnud mitmeid tähendusi – nii geograafilises, sotsiaalses kui ka keelelises kontekstis. Algselt oli see linnaelanikke halvustav nimetus Inglismaal, lõpuks aga kasutati seda Londoni elanike kohta, kelle täpsem piirkondlik nimetus oli "Bow-bell kokni", mis tähendas londonlasi, kes on sündinud Bow kellade kuuldekauguses (St Mary-le-Bow kirik City of Londoni Cheapside'i linnaosas). Hiljem on koknideks kutsutud East Endi elanikke või laiemalt kogu Londoni töölisklassi.

Lingvistikas nimetatakse kokni dialektiks (*cockney English*) traditsioonilist aktsenti või murrakut, mida kõneleb Londoni töölisklass. Viimastel aastatel on kokni dialekti eripärad levinud terve Kagu-Inglismaa kõnekeelde ja moodustanud uue keelemurde, mida kutsutakse *estuary English*.

Väljendit *cockney* kasutati esimest korda kirjalikus tekstis aastal 1362 William Langlandi poeemis "Piers Plowman" tähenduses 'väike, ebaõnnestunud muna', keskinglise keeles *coken* + *ey* (kukemuna).

Sama ajastu kirjanduses esines müütiline küllusemaa Cockaigne (kirjalikes allikates alates 1305) erinevate nimekujudena, sealhulgas Cockayne, Cocknay, ja Cockney ning millega naljatledes nimetati Inglismaa pealinna Londonit.

Nimetus "kokni" pärineb inglise talupoegadelt (1520), kes kasutasid seda linnaelanikke halvustava nimetusena.

Kokni murdes kõnelejatele on omane iseloomulik hääldus ja kohati kasutatav riimuv kõnekeel, mis on aja jooksul veidi muutunud.

Viited
------

1. ↑   "Born within the sound of Bow Bells".  18 January 2013
2. ↑   Oxford English Dictionary (Second ed.). Oxford University Press. 1989. Archived from the original on 22 June 2011. Retrieved 24 March 2009.
3. ↑  British Library (10 March 2009). "Survey of English Dialects, Hackney, London". Sounds.bl.uk. 1 October 2010.
4. ↑  British Library (10 March 2009). "British Library Archival Sound Recordings". Sounds.bl.uk. 1 October 2010.
**Katre Pind** (sündinud 7. novembril 1967 Tartus) on Eesti sõudja ja spordipedagoog.

Lõpetas 1986. aastal Tartu 5. keskkooli ja 2005. aastal Tartu Ülikooli kehakultuuriteaduskonna liikumis- ja sporditeaduste erialal. 2006. aastal täiendas end õpetajakoolitusel.

Sport
-----

Tegelnud 1978–1981 Heiti Annuse käe all kergejõustikuga ning 1981–84 Inge Pindi ja 1984–86 Jüri Kuruli juhendamisel sõudmisega. 
174 cm. 

* Saavutas 1986 NSV Liidu meistrivõistlustel paarisaerulisel kergekaalu kahepaadil 5. ning 1984 NL-i ametiühingute meistrivõistlustel paarisaerulisel neljapaadil 2. koha.
* 1983–84 Trudi üleliidulistel meistrivõistlustel ühepaadil 2. koht.
* Tulnud 5 korral Eesti meistriks:
	+ 1985 paarisaerulisel neljapaadil,
	+ 1984 paarisaerulisel roolijaga neljapaadil,
	+ 1984–86 kaheksapaadil.
* Kuulunud 1984–87 Eesti koondisse.
* Meistersportlase kandidaat (1985).

Osalenud veteranide sõudmises ja võitnud kaks korda (aastatel 2007–2008) maailma sõudeveteranide regati.

Töö
---

Tegutsenud 1986–1993 Tartu Kalevi LNSK-s sõudetreenerina. Edukaim õpilane Kristiina Veltbach. 
Töötanud 1996. aastast Kambja põhikooli kehalise kasvatuse õpetajana. Korraldanud 2007, 2010 ja 2013 kooliolümpiamänge ning juhendanud võistlussarjas "Tähelepanu, start!" 2009 ja 2010 teise koha saanud kooli võistkonda.

Tunnustus
---------

* 1984 ja 1985 Eesti parim noorsõudja
* 1986 Tartu linna parim naissõudja
* 2009 Tartumaa aasta kehalise kasvatuse õpetaja

Isiklikku
---------

Ta on Peeter Zoova tütar ja Toivo Zoova vennatütar.
Ema Anne-Liis Zoova, sünd Pruks (10. III 1947), sõudja, tuli roolijaga neljapaadil 1963 NSV Liidu noortemeistriks ja võitis noorte meistrivõistlustel 1967 hõbemedali.
Õde Kai Zoova (25. XII 1969), sõudja, tulnud 1985–86 3 korral Eesti meistriks.
Abikaasa Lauri Pind (14. VI 1967), Inge ja Aado Pinna poeg, sõudja, 2009 Eesti meister roolijata kahepaadil sõudesprindis. Osalenud 1999. aastast maailma sõudeveteranide regatil ja saanud seal 10 võitu. Poeg Rasmus Pind (17. III 1992), murdmaasuusataja, võitnud 2008–2012 Eesti noorte meistrivõistlustel medaleid.
Poeg Sander Pind (18. X 1988), jalgrattur, saanud trekisõidus 2004 Eesti noorte meistrivõistlustel pronksmedali.

Viited
------

1. ↑
Wheeleri geomaastikuala. Vaade idast.
**Wheeleri geomaastikuala** (kuni 1950 **Wheeler National Monument**) on kõrge erodeeritustasemega paljandunud vulkaanilise tufi kihiga kaetud piirkond Ameerika Ühendriikide lääneosas La Garita mägedes. Administratiivselt asub geoala Colorados Minerali maakonnas. Ala jääb umbes 13 kilomeetrit Creede'ist kirde suunas. 

Tufi päritolu on seotud umbes 26–28 miljonit aastat tagasi toimunud La Garita hiidvulkaani purskega.

1908. aastal kuulutas president Theodore Roosevelt Wheeleri maastikuala rahvusmonumendiks (osariigi esimene rahvusmonument), kuid 1950. aastal tühistas USA Kongress selle otsuse. Tänapäeval on Wheeleri geoala La Garita ürgloodusala koosseisus.

Geoala on saanud nime kartograaf George Wheeleri järgi, kes uuris seda piirkonda 1874. aastal USA armee ülesandel.

Viited
------

1. 1 2  Sandra Mark. Lead Story: Wheeler Geologic Area. Newsletter of the Rocky Mountain Association of Geologists. October 2010.
2. 1 2  Pruning the Parks: Wheeler National Monument. nationalparkstraveler.com.
3. ↑  Wheeler Geologic Area. sangres.com.
**"When I Come Around"** on USA rokkansambli Green Day 10. lugu ning neljas singel albumilt "Dookie".

Singel anti välja 31. jaanuaril 1995, selle pikkus on 2:58. Tegemist on Green Day kõige kuulsama varajase loominguga. 2010. aasta augusti seisuga on singlit müüdud 639 000 eksemplari.

Muusikavideo
------------

Videos on näha bändi öösel hulkumas eri paigus, näiteks Mission Districtis ja Powell Street Stationis. Taustal on näha tavalisi inimesi, kes teevad oma tavapäraseid toimetusi. Üks video algusstseene kordub ka lõpus. Bändi tulevane kitarrist Jason White oli videos oma tolleaegse tüdruksõbraga.

Kontsertesitused
----------------

Esimene kontsertesitus oli 29. augustil 1992 Gilman Streetil. Esitus oli robustne ning sõnad olid teistsugused. 1994. aastal esitati laulu nii, et esimene salm oli ainult elektrikitarri saatel, teised pillid lisandusid esimese refrääni ajal. 15. septembril 2012 Irving Plazas sõimas solist Billie Joe Armstrong naljaviluks bassist Mike Dirnti, muutes ära laulurea, nii et tulemuseks oli "I heard it all before, Mike Dirnt's a dirty whore" ('Ma kuulsin seda juba enne, et Mike Dirnt on räpane libu') ning ta jättis naerukrampide tõttu mitu takti vokaali vahele.
**Lygia Habicht** (sündinud **Lygia Einberg**, eestistatud nimi 12. jaanuarist 1939 kuni aastani 1955 **Lygia Edela**; 5. juuni 1925 Risti – 2. jaanuar 2019) oli eesti tekstiilikunstnik.

Ta lõpetas 1945. aastal Haapsalu Keskkooli, seejärel õppis aastatel 1945–1946 Tartu Riikliku Ülikooli arstiteaduskonnas. 1952. aastal lõpetas Eesti Riikliku Kunstiinstituudi moekunstnikuna.

Ta on olnud Eesti NSV Riikliku Kunstiinstituudi moeosakonna õppejõud ning ajakirja Siluett toimetaja ja illustraator.

Lygia Habicht suri 2. jaanuaril 2019 ning on maetud Metsakalmistule.

Tunnustus
---------

* 1974 – Eesti NSV teeneline kunstitegelane

Isiklikku
---------

Tema abikaasa oli maalikunstnik ja dekoraator Ülo Habicht (1923–1991).

Viited
------

1. ↑  Eesti Päevaleht. 7. jaanuar 2019. Lk. 14 (surmakuulutused)
2. ↑  Anne Metsis. Õppejõud õppejõududest. Mood: Eesti Kunstiakadeemia moeosakonna ajakiri (1997) nr. 11
3. ↑  Anne Metsis. Siluett - Eesti moe­­loomingu ­kvintessents. Eesti Ekspress, 27. juuni 2008
4. ↑

Kirjandus
---------

* Eesti kunsti ja arhitektuuri biograafiline leksikon. Tallinn 1996
**Kia Rio** on Lõuna-Korea autotootja Kia Motors toodetav väikeauto. Seda on toodetud neli põlvkonda ja erinevate keretüüpidega. 

Esimese põlvkonna teljevahe oli 2410 mm ning auto oli müügil alates 1999. aastast. Keretüüpidest olid saadaval sedaan ja universaal. 

* 1. põlvkonna sedaan1. põlvkonna sedaan
* 1. põlvkonna RX-V1. põlvkonna RX-V
* 1. põlvkond1. põlvkond

Teist põlvkonda toodeti aastatel 2005–2011, sellel oli Hyundai Accentiga sama platvorm. 

* 2. põlvkond2. põlvkond
* 2. põlvkonna sedaan2. põlvkonna sedaan

Kolmanda põlvkonna Riot keretähisega UB tutvustati 2011. aasta Genfi autonäitusel. Keretüüpe oli kolm: kolme- ja viieukselised luukpärad ja sedaan. Lisaks toodeti Vene ja Hiina turu jaoks veidi konservatiivsema disainiga Riot, mille keretähis oli QB.

* 3. põlvkond3. põlvkond
* 3. põlvkond3. põlvkond
* Kia Rio QB sedaanKia Rio QB sedaan

Neljas põlvkond on müügil 2017. aastast. Keretüüpidest on saadaval viieukseline luukpära ja neljaukseline sedaan. Auto on disainitud Kia Saksamaa ja California disainikeskustes. Teljevahe on 2580 mm. 

* Kia Rio EX (2018)Kia Rio EX (2018)
* Kia Rio EX (2018)Kia Rio EX (2018)
* Kia Rio sedaan (2017)Kia Rio sedaan (2017)
**Navarra Joanna** (u 1370 Pamplona – 10. juuni 1437) oli Navarra kuninga Charles Paha ja ema Prantsuse Joani tütar. 

Joanna emapoolsed vanavanemad olid Prantsusmaa kuningas Jean II ja Luksemburgi Bonne.

Esimene abielu ja lapsed
------------------------

2. oktoobril 1386 abiellus Joanna Bretagne'i hertsogi John V-ga ja abielust sündis 9 last.

* Bretagne'i Jeanne (12. august 1387 – 7. detsember 1388)
* tütar (1388)
* John VI (Bretagne'i hertsog) (1389–1442)
* Bretagne'i Marie (18. veebruar 1391 – 18. detsember 1446)
* Bretagne'i Marguerite (1392 – 13. aprill 1428)
* Arthur III (Bretagne'i hertsog) (24. august 1393 – 26. detsember 1458)
* Bretagne'i Gilles (Chantocé ja Ingrande lord) (1394 – 19. juuli 1412)
* Bretagne'i Richard (Benoni, Étampes'i ja Mantesi krahv) (1395 – 2. juuni 1438)
* Bretagne'i Blanche (1397 – pärast 1419)

Joanna esimene abikaasa suri 1. novembril 1399. Ta pidas neli aastat lesepõlve ja valitses oma poja, Bretagne'i hertsogi John IV eest regendina.

Teine abielu
------------

7. veebruaril 1403 abiellus Joanna Inglismaa kuninga Henry IV-ga. Sellest abielust lapsi ei sündinud, kuid Joanna sai väga hästi läbi Henry IV varasemate lastega. Naine sai kõige paremini läbi tulevase Inglismaa kuninga Henry V ning isa-poja tülides oli alati tema poolt.

Kui Henry V sai Inglismaa kuningaks, hakkas ta Joannat süüdistama, et too kasutab tema mürgitamiseks nõidust. Joanna mõisteti 1419 süüdi ja vangistati neljaks aastaks Pevensey lossi Sussexis Inglismaal. Seal elas Joanna Henry V valitsusaja üle ning nägi ka Henry VI kuningaks saamise ära.

Surm
----

Joanna suri 1437. aastal ja maeti Canterbury katedraali oma teise abikaasa, Henry IV kõrvale.
|  |  |
| --- | --- |
|  |  *See artikkel räägib Baltimaade hertsogiriigile kavandatud riigipeast; Rootsi kuninga kohta vaata artiklit Adolf Fredrik* |

---

Adolf Friedrich, Mecklenburgi hertsog (foto 1962)
**Adolf Friedrich**, Mecklenburgi hertsog (10. oktoober 1873 – 5. august 1969) oli Saksamaa maadeuurija ning spordi- ja riigitegelane, 1918. aastal esitatud Balti Hertsogiriigi riigipea kandidaat, 

Aastal 1910–1911 juhtis ta ekspeditsiooni Tšaadi järve äärde, Niiluse vesikonna keskossa, Kongo jõe vesikonna põhjaossa, Lõuna-Kameruni ja Guinea lahe saartele. Selle ekspeditsiooni põhjal kirjutas ta raamatu "Kongost Niiluse ja Niigerini", mis on väljapaistev oma detailsuse ja piltide poolest.

Aastatel 1912–1914 oli ta Saksamaa keisririigi koloonia Togo kuberner. Ta oli Togo viimane kuberner ja Togo iseseisvaks kuulutamise aukülaline 1960. Togost sai Saksamaa Keisririigi protektoraat, kui 4. juulil 1884 kirjutasid Togo kuningas Mlapa III koos Saksamaa esindajaga alla dokumendile, mis määras ära, et varasema iseseisva kuningriigi valduses lähevad Saksamaa kontrolli alla ja kohalik kuningas ja muud pealikud säilitavad kohaliku võimu. 

Esimeses maailmasõjas teenis ta 1915 Austria-Ungari ja 1916 Osmanite riigi armees.

1918 esitati Adolf Friedrich Balti Hertsogiriigi riigipea kandidaadiks. Selle ettepaneku tegi Saksamaa poolt okupeeritud Balti provintside regentnõukogu, mida juhtis Adolf Pilar von Pilchau. Balti Hertsogiriiki tunnustas Saksa keiser Wilhelm II 22. septembril 1918. Hertsogiriigi valitsus eksisteeris formaalselt 5.–28. novembrini 1918. Adolf Friedrich ei asunud ametisse ja ükski maailma riik peale Saksamaa seda valitsust ei tunnustanud.

Adolf Friedrich oli Saksamaa Liitvabariigi olümpiakomitee esimene president 1949–1951 ja Rahvusvahelise Olümpiakomitee liige 1926–1956.

Adolf Friedrich oli kaks korda abielus. 24. aprillil 1917 abiellus ta Reuss-Schleizi printsessi Viktoria Feodoraga, kes suri 18. detsembril 1918 nädal aega pärast nende ainsa lapse ja pärija, hertsoginna Woizlawa Feodora sündi. 15. oktoobril 1924 abiellus ta oma poolvenna hertsog Johann Albrechti lese, Stolberg-Rossla printsessi Elisabethiga, kes suri kolm nädalat pärast oma abikaasat.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Adolf Friedrich** |

* Fotoalbum
* Esivanemad
Tokushimakita gümnaasiumi logoga lipsuklamber lipsuga
**Lipsuklamber** on traditsiooniline meeste aksessuaar, mis on mõeldud lipsu kinnitamiseks särgi esiküljele.

Klamber hoiab ära lipsu kõverdumise või kõikumise, pakkudes kandjale korralikumat ja elegantsemat välimust. Lipsuklambrid on tavaliselt valmistatud metallist (sealhulgas väärismetallidest kullast ja hõbedast) ning neil on sageli dekoratiivsed elemendid, nagu graveering, või klubi, erakonna või ettevõtte kuuluvus. Mõned lipsuklambrid on ehtekunst näidised.

Kandmise juhend
---------------

* Lipsuklamber peaks asuma kolmanda ja neljanda särginööbi vahel.
* Klamber peaks vastama lipsu laiusele (1/2–3/4 lipsu laiusest ja mitte mingil juhul olema lipsust laiem).
* Lipsuklamber peaks olema kooskõlas ülikonna ja mansetinööpide värvilahendusega (tihti ostetakse mansetinööbid ja klamber komplektina).
* Lipsuklambrit vestiga ei kanta, kuna vest ise täidab oma funktsiooni.

Viited
------

1. ↑  "Как правильно носить зажим для галстука?". *www.gq.ru*. 13. aprill 2021.
**Kelluke** on Eestis A. Le Coqi toodetav värvitu sidrunimaitseline limonaad.

Kellukese eelkäijateks võib pidada juba 19. sajandi lõpus ja 1930. aastatel Tartus valmistatud sidrunilimonaadi ja sidrunisoodat, mis erinevalt Kellukesest oli kõrvetatud suhkruga värvitud. Ehkki Kellukese maitse sarnaneb Sprite'i omaga ja on retsepti väljatöötamises osalenud Ilmar Kõrgesaare sõnul "täpselt sama", valmis Eesti limonaadi retsept iseseisvalt ning tollal ei teadnud selle autorid Sprite'i olemasolust veel midagi.

Kellukese retsepti töötas välja 1965. aastal Tartu Õlletehas (praegune A. Le Coq), 1970. aastal sai sellest üks Nõukogude Liidu kõige esimesi kvaliteedimärgiga karastusjooke. Omal ajal toodeti jooki kogu Nõukogude Liidus.

Kui suhkru kokkuhoiuks kehtestati 1975. aastal üleliiduline määrus, mis lubas toota vaid kuni 7% suhkrusisaldusega limonaade, siis töötati seni 10,2% suhkrusisaldusega Kellukese alusel välja vähem magus limonaad Lumivalgeke, mida toodeti ka Tallinna Karastusjookide Tehases. Kellukese tootmine jätkus siiski juba aasta hiljem. Selle pikaajalise edu tagas looduslike maitsesegude kasutamine, mille transport on odavam kui mahla puhul, mis oli 1960. aastatel enamiku karastusjookide aluseks.

2001. aastal võttis A. Le Coq Kellukese nime asemel kasutusele nimetuse "sidrunimaitseline limonaad", kuid 2006. aasta aprillis toodi Kelluke taas endise nime all turule. Kellukese retsept on tänaseni põhiosas sama, säilivusaja pikendamiseks on hakatud lisama vaid looduslikku päritolu bensoehapet või sorbiinhapet. Nõukogude ajal ületas Kellukese populaarsus Limonaadi oma tunduvalt, kuid tänapäeval on menukam Limonaad – 2007. aastal tootis A. Le Coq Limonaadi 7,1 miljonit liitrit ja Kellukest 2,73 miljonit liitrit (kokku karastusjooke 25,89 miljonit liitrit).

2014. aastal tehtud Dorel Donneri õpilasuurimuse kohaselt oli Kelluke uuritud 14 karastusjoogi hulgas selliste seas, milles leidus kõige vähem nn E-aineid (vaid E330 ehk sidrunhape).

Viited
------

1. 1 2 3   (vaadatud 10.11.2015)
2. 1 2 3 4 5  Nils Niitra Limonaadi retsept tuli Gruusiast Postimees, 9. aprill 2008
3. 1 2  Kaja Roomets Kolme kopika eest sai klaasi gaseeritud siirupivett või väikese kannu kalja Õhtuleht, 29. juuli 2004
4. ↑  Tiina Hiob Kamatahvel, Kellukese limps ja Regati koorejäätis – nostalgiaturunduse pärlid Psühholoogia Sinule, 01.01.2017
5. ↑  A. Le Coq toob taas müügile Kellukese limonaadi EPL/A. Le Coqi pressiteade, 29.03.2006
6. ↑  Dorel Donner Õpilaste teadlikkus E-ainetest ja karastusjookides olevad E-ained. Akadeemiake 6/2014

Välislingid
-----------

* Joogist A. Le Coqi kodulehel
* Tiina Hiob Kamatahvel, Kellukese limps ja Regati koorejäätis – nostalgiaturunduse pärlid Psühholoogia Sinule, 01.01.2017
* Nils Niitra Limonaadi retsept tuli Gruusiast Postimees, 9. aprill 2008
* A. Le Coq toob taas müügile Kellukese limonaadi EPL/A. Le Coqi pressiteade, 29.03.2006
**Lydia Nordentoft Lavrov** (sünninimi **Lavrov**; 14. oktoober 1922 Narva – 28. november 2017 Kopenhaagen) oli väliseesti maalikunstnik, freskomaalija ja mosaiigikunstnik.

Lydia Lavrov alustas kunstiõpinguid aastail 1942–1944 Kõrgemas Kunstikoolis Pallas Tartus, peamiselt Aleksander Vardi ja Johannes Võerahansu käe all, ning täiendas end hiljem Kopenhaagenis, Pariisis ja Stockholmis. 

1944. aastal pages ta Poola kaudu Taani. 

Esmakordselt eksponeeriti Nordentoft Lavrovi teoseid eesti kunsti ülevaatenäitusel Kopenhaagenis Frederiksbergi K. B. Hallenis 1946. aastal, järgnesid näitused Kopenhaagenis, Eskilstunas, Uppsalas, Stockholmis, Arvikas, Austraalias ja USA-s, sealhulgas esinemised paljudel taani kunstnike ülevaatenäitustel, 1972. aasta ESTO-l Torontos, 1980. aasta ESTO-l Stockholmis ning 2000. aastal Kunstiühingu "Pallas" näitusel Tartu Kunstimajas. Kunstniku esimene isikunäitus toimus 1953. aastal Kristinehamnis (koos Endel Kõksiga). Järgnenud tosinast isikunäitusest oli suurim 1986. aastal Kopenhaagenis. 

Ta lõi õlimaale ja akvarelle ning harrastas ka freskotehnikat. Kogu eesti kunsti kontekstis on haruldased tema kivimosaiigid. Tema teoseid leidub Taani muuseumides, kirikutes ja teistes ühiskondlikes hoonetes, Eesti Tarbekunsti- ja Disainimuuseumis, Narva Muuseumis, Kunstiühingu "Pallas" kogus, Underi ja Tuglase Kirjanduskeskuses ning erakogudes Taanis ja Eestis. 1989. aasta sügisel toimus A. H. Tammsaare Majamuuseumis Nordentoft Lavrovi seni ainus isikunäitus Eestis (koos taanlannast kolleegi Karen Parkiga).

Viited
------

1. ↑  "Arhiivikoopia". Originaali arhiivikoopia seisuga 5. veebruar 2015. Vaadatud 5. veebruaril 2015.`{{netiviide}}`: CS1 hooldus: arhiivikoopia kasutusel pealkirjana (link)
**Mega FM** oli 1996. aastal asutatud Eesti kohalik raadiojaam, mis alustas saadete edastamist 28. veebruaril 1997. Jaam tegutses sagedusel 96,6 MHz ja oli kuuldav umbes 30 km raadiuses Tallinna piires. Mega FM oli üks Eesti esimesi tantsumuusikaraadioid. Ehkki Mega FM-i on peetud ka ainsaks omaaegseks klubimuusikat edastavaks jaamaks, lõpetas Mega FM pärast paari aastat 12. detsembril 1998 tegevuse.

Mega FM-is olid tegevad mitmed hilisemad meedia- ja muusikategelased, raadio- ja telesaatejuhid: Sven Arusoo, Cool D, Elektra, Kristjan Hirmo, Alari Kivisaar, Urmas Kolsar, Meelis Meri, Toomas Puna, Taavi Tuisk ehk Dave Storm, Erlend Aav, Kaido Vare ja Sven Soiver, Marju Kaasik ning Siiri Mihkelson uudistetoimetajana.

Üks Mega FM-i asutajatest ja programmidirektor aastatel 1996–1997 oli Urmas Kolsar.

Mega FM kuulus Päikeseraadio ketti. Jaama omanik oli AS Mediainvest Holding, mis tänapäeval opereerib Eesti raadiojaamu Tele2 Power Hit Radio, Star FM ja Radio Volna.

Vaata ka
--------

* Eesti raadiojaamade loend

Viited
------

1. 1 2  Väinu Rozental (28.02.2010). "Loe, mis on juhtunud 28. veebruaril Eesti majanduses!". *Äripäev*.[*alaline kõdulink*]
2. ↑  Mega FM teeb uut raadiot SL Õhtuleht 29.05.99
**Kelmikaart** on J. K. Rowlingu romaanisarjas "Harry Potter" kaart, millel on kujutatud Sigatüüka kooli ja Siganurme küla. Kaart sisaldab lisaks tavalisele kooli ja küla plaanile ka kõiki kooli territooriumil olevaid salakäike. Kaardi teeb aga eriliseks see, et kaardil on näha, kus keegi parasjagu liigub.

Kasutamine
----------

Kaardi lugemiseks on vaja teada, kuidas seda avada. Kaardi lugemiseks ja uurimiseks tuleb osutada sellele võlukepiga ning öelda: "Ma tõotan pühalikult, et olen pahanduste peal väljas." Kui kaarti pole vaja enam kasutada, siis tuleb öelda: "Kelmus tehtud!" ning kaardi info kustub ära.

Kaardi ajalugu
--------------

Selle kaardi kingivad Harryle Fred ja George Weasley öeldes:"Sinul läheb seda rohkem vaja kui meil". Tänu sellele kaardile õnnestub Harryl mitmel korral vältida soovimatute isikutega kokkupõrkamist.
Samuti saab Harry tänu kelmikaardile teada Sigatüükas asuvatest salakäikudest, mida ta mitmel korral erinevatel asajoludel kasutab.

Kelmikaardi loojateks on James Potter, Sirius Black, Remus Lupin ning Peter Pettigrew. Autorinimedena kasutavad nad hüüdnimesid Nukits (James), Päntajalg (Sirius), Totu (Remus) ja Vingerjas (Peter).
**Liputamine** on seksuaalse erutuse ja/või rahulduse saamine oma suguelundite ootamatust ja soovimatust näitamisest võõrastele inimestele. Mõiste on kasutatusel eelkõige meeste ("liputajate") puhul. 

Liputaja taotleb oma ohvri ehmatust, see nüanss on talle väga tähtis. Seetõttu valitakse ohvriteks sageli lapsi, kelle puhul on ehmumise reaktsioon kindlam. Samuti on laps ohutum.

Liputajad armastavad parke, naiste- ja lastehaiglate akendealuseid, lasteväljakuid, mõned liputajad on ehmatanud inimesi ühistranspordis. 

Ekshibitsionismi on teadusajakirjas teadaolevalt esimest korda kirjeldatud 1877. aastal Prantsuse psühhiaater Charles Lasègue (1809–1883).

Vaata ka
--------

* Välgutamine
* Ekshibitsionism
* Parafiilia

Viited
------

1. ↑  EE: MAGNET - Liputajad jahivad naisi ja lapsi. (Vaadatud 15.08.2013.)
2. ↑  Lasègue C. Les Exhibitionistes. L'Union Médicale (Paris), series 3, vol. 23; 1877. Lk 709–714.
3. ↑  Aggrawal, Anil (2009). Forensic and Medico-legal Aspects of Sexual Crimes and Unusual Sexual Practices. Boca Raton: CRC Press. ISBN 1-4200-4308-0
Kelly Loeffler
**Kelly Lynn Loeffler** (sündinud 27. novembril 1970 Bloomingtonis Illinoisis) on Ameerika Ühendriikide ettevõtja ja poliitik.

Georgia osariigi kuberner Brian Kemp nimetas ta senaatoriks detsembris 2019, kui 75-aastane Johnny Isakson tervislikel põhjustel ametist lahkus. Ta oli senaator 6. jaanuarist 2020 kuni 20. jaanuarini 2021.

Arvatakse, et ta oli rikkaim USA senaator. 2020. aasta alguses hinnati tema vara väärtuseks 500 miljonit dollarit.

Loeffler on nimetanud ennast konservatiivseks vabariiklaseks. Ta on president Trumpi toetaja ja abordivastane.

3. novembril 2020 toimunud erakorralistel senaatorivalimistel sai ta esimeses voorus 25,9% valijate toetuse, jäädes Raphael Warnocki järel teiseks. 5. jaanuaril 2021 toimunud valimiste teises voorus sai ta esialgsetel andmetel 49,1% valijate häältest ning kaotas oma senaatorikoha Warnockile.

Viited
------

1. ↑
2. ↑
3. ↑   Ryan Lovelace: Kelly Loeffler works to wins over Trump, skeptical conservatives. The Washington Times. Vaadatud 4.1.2021.

Välislingid
-----------

*
Alverdisseni loss
**Lippe-Alverdissen** oli krahvkond Saksamaal, mida valitses Lippe vürstlik perekond. See loodi aastal 1613 pärast Lippe krahvi Simon VI surma, kui tema valdus jagati tema kolme poja vahel, kusjuures noorim poeg Philipp sai Lippe-Alverdisseni territooriumi.

Pärast seda, kui krahv Philipp sai aastal 1643 Schaumburg-Lippe krahviks, sai Lippe-Alverdissen Schaumburg-Lippe osaks. Pärast krahv Philippi surma aastal 1681 läks Schaumburg-Lippe tema vanemale pojale Friedrich Christianile, samas Lippe-Alverdisseni päris tema teine poeg Philipp Ernst, kes asutas Schaumburg-Lippe-Alverdisseni liini. Kaks liini püsisid eraldi, kuni noorem Schaumburg-Lippe-Alverdissen päris aastal 1777 Schaumburg-Lippe territooriumi.

Lippe-Alverdisseni krahvid (1613–1640 ja 1681–1777)
---------------------------------------------------

* Philipp (1613–1640)

*Ühendati aastal 1640 Schaumburg-Lippega*

* Philipp Ernst (1681–1723)
* Friedrich Ernst (1723–1749)
* Philipp (1749–1777)

*Aastal 1777 sai krahv Philipp Schaumburg-Lippe krahviks*
Megara Atikas, võrdsel kaugusel Ateenast, Teebast ja Korintosest
**Megara koolkond** on vanakreeka filosoofiakoolkond, mille rajas Sokratese õpilane Eukleides Megarast ja mille põhiline tegevusaeg oli 4. sajandil eKr.

Diogenes Laertiose järgi kutsusid Eukleidese esimesed järglased ennast megaralasteks, kuid hiljem on neid nimetatud eripärase argumenteerimisviisi tõttu ka eristikuteks (kreeka keeles ἐριστικοί) ja dialektikuteks (kreeka keeles διαλεκτικοί).

Megara Eukleidese järglasteks koolkonna juhi positsioonil olid Ichthyas, Kleinomachos ja Stilpon Eukleidese õpilastest väärib mainimist veel Eubulides, kelle õpetustega on seotud Diodoros Kronose tegevus loogika valdkonnas. Vanematest Megara koolkonna esindajatest väärivad veel nimetamist Thrasymachos Korintosest, Nikarete, Pasikles ja Bryson Ahhaiast.

Megara koolkonna esialgse õpetuse aluseks oli sokraatlise ühtse headuse ühendamine eleaatide püsiva ning muutumatu ühtsuse ideega, kuid hiljem muutus aina olulisemaks töö loogika valdkonnas. Seetõttu on küsitav, kas Megara koolkonna puhul on üleüldse võimalik kõneleda ühtsest koolkonnast või peaks dialektikuid teistest megaralastest eristama. Samas olid loogika ja tõestamisega seotud küsimused olulised koolkonna rajalalegi. Noorematest dialektilise koolkonna esindajatest väärivad nimetamist Apollonios Kronos, Euphantos, Dionysios Chalkedonist, Philon Dialektik, Alexinos ja Panthoides.

Oma tööga loogika valdkonnas olid dialektikud stoikute eelkäijad ning väidetavasti oli Zenon Kitionist üks Stilponi õpilastest. Stilponi õpilastest Eretria Menedemosest ja Phleiusi Asklepiadesest said Elise-Eretria koolkonna olulised esindajad ning seetõttu on seda kooli tihedalt seotud ka Megara koolkonnaga.

Viited
------

1. ↑  Diogenes Laertios, "Väljapaistvate filosoofide eludest, õpetustest ja ütlustest" II raamat, lõik 47
2. ↑  Diogenes Laertios, *idem* II raamat, lõik 106
3. ↑  Diogenes Laertios, *idem* II raamat, lõik 111
4. ↑  Diogenes Laertios, *idem* II raamat, lõik 107
5. ↑  Diogenes Laertios, *idem* VII raamat, lõik 2
6. ↑  Diogenes Laertios, *idem* II raamat, lõik 126